

Информация за медиите

София, 30 март 2023г.

**MSL е „PR агенция на годината 2023“ в региона на Централна и Източна Европа**

По време на годишните награди на PR индустрията Sabre Awards, организирани от списание PRovoke, MSL взе титлата „Консултант на годината за Централна и Източна Европа“ и така получи признанието за най-добра агенция в региона. MSL присъства в 8 държави в региона на ЦИЕ – България, Украйна, Румъния, Чехия, Словения, Латвия, Гърция и Полша.

Мрежата на MSL е представлявана от 200 консултанта в целия регион и за изминалата година отчита над 17% ръст на приходите. Съвместните дейности се координират от централния хъб във Варшава от 2016 г. Пълната оценка на PRovoke можете да видите [тук](https://www.provokemedia.com/events-awards/agencies-of-the-year/2023-agencies-of-the-year/emea/cee-consultancies-of-the-year).

*„Това е награда за цялата общност на MSL в региона на Централна и Източна Европа, която създава силни кампании и се грижи за репутацията на нашите клиенти всеки ден. Благодаря на всички колеги от цялото си сърце. Това е изключително важно признание и голяма чест за нас, които станаха реалност благодарение на усилената работа на нашите локални екипи по пазари и голямата подкрепа, която получаваме от Publicis Groupе,“* казва **Себастиан Степак, главен изпълнителен директор на MSL Централна и Източна Европа**.

Не за първи път MSL си извоюва титлата „Консултант на годината за Източна Европа“ през 2013 г., след това през 2015 г. и 2019 г. Компанията е сред отличените финалисти за консултантски агенции в региона през 2011 г., 2012 г., 2014 г., 2016 г. и 2022 г.

***За MSL София***

MSL, част от Publicis Groupe, e една от най-големите мрежи за PR и интегрирани маркетингови комуникации в света. Агенцията се специализира в създаването на въздействащи PR кампании, за да постигне ефективни резултати за бизнеса и хората. Експертите в MSL са модерни комуникатори, които изграждат брандове и личности на утрешния ден, за да помогне на бизнеса на клиентите да бъде по-въздействащ. Страстта ни за PR развива това, което правим и искаме да постигнем в индустрията.

[MSL Sofia](https://www.linkedin.com/company/publicis-consultants-mslgroup/?viewAsMember=true) е PR силата в Publicis Groupe България, една от водещите и най-големи групи на пазара.

***За Publicis Groupe - The Power of One***

**Publicis Groupe** е лидер в комуникациите в глобален план и в България и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения.

**Publicis Groupe България** **обединява девет специализирани звена** - Saatchi&Saatchi, Leo Burnett, Red Lion, Digitas, MSL, Publicis Dialog, Brandworks, Zenith и Starcom, които работят в областта на рекламата, връзките с обществеността, промоционален и събитиен маркетинг, маркетинг към купувача и комуникация на местата на продажба, стратегическо планиране и бизнес дизайн, дигитални маркетингови и бизнес решения, производство на аудиовизуални продукти, медийни стратегии и медийно планиране и купуване.

Компанията също е **експертен център за „Разузнаване на социалните мрежи“**, чийто отдел работи с чужди пазари от мрежата на Publicis Groupe. Екипът има познания на повече от 25 езика и анализира тенденциите и нагласите в потребителското съзнание и поведение, преди те да са станали актуални, като по този начин маркетинг експертите имат възможността да интегрират тази информация в дългосрочните си стратегии и процеси на марките и компаниите.

През 2022 г. Publicis Groupe България разраства **технологичната си експертиза с екипи от ИТ разработчици**, които работят за създаването на дигитални маркетинг платформи за глобални клиенти на Publicis.

|  |  |  |  |
| --- | --- | --- | --- |
| За повече информация: | | | |
| Ива Григорова | Директор PR бизнес, MSL | + 359 887 917 267 | [Iva.grigorova@mslgroup.com](mailto:Iva.grigorova@mslgroup.com) |